

Parlamentul României

Camera Deputaţilor
Comisia pentru comunităţile de români

 din afara graniţelor ţării 
Plx412/2016
Domnului deputat,


Viorel Ştefan
Preşedintele Comisiei pentru buget, finanţe şi bănci
AVIZ
asupra Propunerii legislative pentru modificarea şi completarea Legii nr.321/2006 privind regimul acordării finanţărilor nerambursabile pentru programele, proiectele sau acţiunile privind sprijinirea activităţii românilor de pretutindeni şi a organizaţiilor reprezentative ale acestora, precum şi a modului de repartizare şi de utilizare a sumei prevăzute în bugetul Ministerului Afacerilor Externe pentru această activitate
         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare cu Propunerea legislativă pentru modificarea şi completarea Legii nr.321/2006 privind regimul acordării finanţărilor nerambursabile pentru programele, proiectele sau acţiunile privind sprijinirea activităţii românilor de pretutindeni şi a organizaţiilor reprezentative ale acestora, precum şi a modului de repartizare şi de utilizare a sumei prevăzute în bugetul Ministerului Afacerilor Externe pentru această activitate, trimis prin adresa Plx 412/2016 din 03 octombrie 2016, înregistrat cu numărul 4c-18/384 din 04 octombrie 2016.
        Senatul, în calitate de primă Cameră sesizată, a respins iniţiativa legislativă în şedinţa din 27 septembrie 2016.
        Conform dispoziţiilor art.75 alin.(1) şi (3) din Constituţia României, republicată, Camera Deputaţilor este Cameră decizională.
        Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării a dezbătut Propunerea legislativă menţionată mai sus, în şedinţa din         11 octombrie  2016.
       Propunerea legislativă are ca obiect modificarea Legii nr.321/2006 privind regimul acordării finanţărilor nerambursabile pentru programele, proiectele sau acţiunile privind sprijinirea activităţii românilor de pretutindeni şi a organizaţiilor reprezentative ale acestora, precum şi a modului de repartizare şi de utilizare a sumei prevăzute în bugetul Ministerului Afacerilor Externe pentru această activitate, cu modificările ulterioare, în sensul ca alocarea fondurilor nerambursabile să fie destinată exclusiv românilor din diaspora.
       Membrii comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis prin adresa cu nr.374/20.04.2016.

       Guvernul României conform punctului de vedere transmis prin adresa cu nr.1576 din 25 august 2016, nu susţine adoptarea acestei propuneri legislative.
       În urma dezbaterilor, s-a hotărât, cu majoritate de voturi, avizarea favorabilă a propunerii legislative.

       În raport de obiectul şi conţinutul reglementării propunerea legislativă face parte din categoria legilor ordinare.
PREŞEDINTE,

Mircea Lubanovici

